|  |
| --- |
|  **Свети Атанасиј** |
|  |
| 
Поглед на црквата |
| **македонска православна црква** |
| **Епархија** | Повардарска |
| **Архијерејско намесништво** | Кавадаречко |
| **Парохија** | Демиркаписка |
| Местоположба |
|  |
| **Координати** | 41°25′06″N 22°09′54″E﻿ / ﻿41.41833° СГШ; 22.16500° ИГД﻿ / 41.41833; 22.16500Координати: 41°25′06″N 22°09′54″E﻿ / ﻿41.41833° СГШ; 22.16500° ИГД﻿ / 41.41833; 22.16500 |
| **Место** | Прждево |
|  **Општина** | Демир Капија |
|  **Држава** | Македонија |
| Општи податоци |
| **Покровител** | Свети Атанасиј |
|  **Изградба** | 1858 |
|
|  **Живопис** | 1878 |
| Архитектонски опис |
|  **Архит. тип** | трикорабна |
|

**Света Атанасиј** — главна селска црква во демиркапиското село Прждево, Македонија.

Црквата се наоѓа на еден од благите ридови во самото село, а околу нејзе се наоѓаат селските гробишта.

Местоположба
------------

Црквата се наоѓа во јужниот дел од селото на една височинка, со што црквата преовладува во самото село. Храмот е сместен во Горно Маало.

До црквата се стигнува преку земјен пат, кој започнува меѓу последните куќи во селото.

Историја
--------

Црквата изградила во 1858 година, што е запишано во натпис на една мермерна плоча поставена на источната фасада. Била подигната на темели на постар храм, кој бил срушен од муслиманите при нивното населување во селото.

Архитектура
-----------

Според својот архитектонски облик, црквата е трикорабна, чии кораби се создадени преку два реда колони. Средишниот кораб повисоко се издига од страничните и сите три имаат рамни таваници украсени со обоени квадратни полиња. На источната страна од надвор црквата има нагласени три апсиди, од кои средишната е олтарната, а страничните две се од проскомидијата на северната и ѓаконикот на јужната страна. Главниот влез во црквата е од западната страна, а има и спореден од северната.

### Фрескоживопис

Црквата добила фрескоживопис во 1878 година, што може да се потврди од зографите со написот кој гласи „од рацете на браќата сликари Вангел, Никола и Коста Анастасович зографи од село Крушево во лето 1878 декември 14".

Фрескоживописот е распореден во три зони и изобилува со сцени од стариот и новиот завет. Иконостасот го краси големиот крст со распетието Христово изработен во копаница со две ламји лево и десно од него.

Галерија
--------

* Селските гробиштаСелските гробишта
* КамбанаријатаКамбанаријата
* Поглед на цркватаПоглед на црквата
* ВлезотВлезот
* Поглед на цркватаПоглед на црквата
* АпсидатаАпсидата

Поврзано
--------

* Кавадаречко архијерејско намесништво
* Демиркаписка парохија
* Прждево

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2 3 4 5  „Повардарска епархија - Демиркаписка парохија". *www.povardarska-eparhija.org.mk*. Посетено на 2021-08-26.
3. 1 2  Радовановиќ, Воислав (1924). *Тиквеш и Раец*. Белград. стр. 328.
4. ↑  „Стратегија за развој на туризмот во Општина Демир Капија 2020-2024" (PDF). *Општина Демир Капија*. Архивирано од изворникот (PDF) на 2021-05-21. Посетено на 29 септември 2021.

Надворешни врски
----------------

* Црква „Св. Атанасиј" - Прждево на Ризницата ?